title: Regulamentul de punere în aplicare (UE) nr. 184/2014 al Comisiei din 25 februarie 2014 de stabilire, în temeiul Regulamentului (UE) nr. 1303/2013 al Parlamentului European și al Consiliului de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a anumitor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime, a clauzelor și condițiilor aplicabile sistemului de schimb electronic de date între statele membre și Comisie și de adoptare, în temeiul Regulamentului (UE) nr. 1299/2013 al Parlamentului European și al Consiliului privind dispoziții specifice pentru sprijinul din partea Fondului european de dezvoltare regională pentru obiectivul de cooperare teritorială europeană, a nomenclaturii categoriilor de intervenție pentru sprijinul din Fondul european de dezvoltare regională în cadrul obiectivului de cooperare teritorială europeană

text:
               27.2.2014

               RO

               Jurnalul Oficial al Uniunii Europene

               L 57/7

      REGULAMENTUL DE PUNERE ÎN APLICARE (UE) NR. 184/2014 AL COMISIEI

   din 25 februarie 2014
   de stabilire, în temeiul Regulamentului (UE) nr. 1303/2013 al Parlamentului European și al Consiliului de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a anumitor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime, a clauzelor și condițiilor aplicabile sistemului de schimb electronic de date între statele membre și Comisie și de adoptare, în temeiul Regulamentului (UE) nr. 1299/2013 al Parlamentului European și al Consiliului privind dispoziții specifice pentru sprijinul din partea Fondului european de dezvoltare regională pentru obiectivul de cooperare teritorială europeană, a nomenclaturii categoriilor de intervenție pentru sprijinul din Fondul european de dezvoltare regională în cadrul obiectivului de cooperare teritorială europeană
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului (1), în special articolul 74 alineatul (4),
   având în vedere Regulamentul (UE) nr. 1299/2013 al Parlamentului European și al Consiliului din 17 decembrie 2013 privind dispoziții specifice pentru sprijinul din partea Fondului european de dezvoltare regională pentru obiectivul de cooperare teritorială europeană (2), în special articolul 8 alineatul (2) al doilea paragraf,
   întrucât:

               (1)

               Dispozițiile prezentului regulament sunt strâns legate, dat fiind că ele vizează aspecte necesare pentru pregătirea programelor operaționale din cadrul obiectivului privind investițiile pentru creștere economică și ocuparea forței de muncă și din cadrul obiectivului de cooperare teritorială europeană. Pentru a asigura coerența acestor dispoziții, care ar trebui să intre în vigoare în același timp, și pentru a permite tuturor locuitorilor din Uniune să beneficieze de o imagine cuprinzătoare și de un acces compact la acestea, este de dorit să se includă în prezentul act de punere în aplicare dispozițiile privind categoriile de intervenție din cadrul obiectivului de cooperare teritorială europeană, dat fiind că procedura privind consultarea comitetului de coordonare pentru fondurile structurale și de investiții europene, stabilit la articolul 150 alineatul (1) din Regulamentul (UE) nr. 1303/2013, este identică cu cea prevăzută pentru celelalte dispoziții incluse în prezentul act de punere în aplicare, în timp ce categoriile de intervenție din cadrul obiectivului privind investițiile pentru creștere economică și ocuparea forței de muncă fac obiectul unei proceduri diferite.

               (2)

               În conformitate cu articolul 74 alineatul (4) din Regulamentul (UE) nr. 1303/2013, toate schimburile oficiale de informații între statul membru și Comisie sunt efectuate utilizând un sistem de schimb electronic de date. Prin urmare, este necesar să se stabilească clauzele și condițiile pe care respectivul sistem de schimb electronic de date trebuie să le respecte.

               (3)

               Modalitățile de schimb de informații între statul membru și Comisie ar trebui să fie considerate diferite de cele stabilite pentru schimburile de informații între beneficiari și autoritățile relevante în conformitate cu articolul 122 alineatul (3) din Regulamentul (UE) nr. 1303/2013, care fac obiectul unui act de punere în aplicare diferit. Pentru a garanta o calitate sporită a informațiilor privind implementarea programelor operaționale, pentru a îmbunătăți utilitatea sistemului și a-l simplifica, este necesar să se precizeze cerințele de bază referitoare la forma și domeniul de aplicare al informațiilor care urmează a fi schimbate.

               (4)

               Este necesar să se specifice principiile, precum și normele aplicabile pentru operarea sistemului în ceea ce privește identificarea părții responsabile cu încărcarea documentelor și actualizarea acestora.

               (5)

               Pentru a garanta reducerea sarcinii administrative pentru statele membre și Comisie, asigurându-se în același timp eficiența și eficacitatea schimbului electronic de informații, este necesar să se stabilească caracteristicile tehnice ale sistemului.

               (6)

               Statele membre și Comisia ar trebui, de asemenea, să aibă posibilitatea de a codifica și a transfera date în două moduri diferite, care urmează a fi precizate. De asemenea, este necesar să se prevadă norme în cazul în care utilizarea sistemului de schimb electronic de date ar fi împiedicată de un caz de forță majoră, pentru a se asigura că atât statele membre, cât și Comisia pot în continuare să facă schimb de informații prin mijloace alternative.

               (7)

               Statele membre și Comisia ar trebui să se asigure că transferul de date prin sistemul de schimb electronic de date se realizează într-un mod securizat care să garanteze disponibilitatea, integritatea, autenticitatea, confidențialitatea și nerepudierea informațiilor. Prin urmare, ar trebui să se stabilească norme în materie de securitate.

               (8)

               Prezentul regulament ar trebui să respecte drepturile fundamentale și principiile recunoscute prin Carta drepturilor fundamentale a Uniunii Europene, în special dreptul la protecția datelor cu caracter personal. Prin urmare, prezentul regulament ar trebui să se aplice în conformitate cu drepturile și principiile respective. În ceea ce privește datele cu caracter personal prelucrate de către statele membre, se aplică Directiva 95/46/CE a Parlamentului European și a Consiliului (3). În ceea ce privește prelucrarea datelor cu caracter personal de către instituțiile și organele comunitare și libera circulație a acestor date, se aplică Regulamentul (CE) nr. 45/2001 al Parlamentului European și al Consiliului (4).

               (9)

               În conformitate cu articolul 8 alineatul (2) al doilea paragraf din Regulamentul (UE) nr. 1299/2013, este necesar să se specifice categoriile de intervenție comune pentru programele din cadrul obiectivului de cooperare teritorială europeană, pentru a permite statelor membre să prezinte Comisiei informații coerente privind utilizarea programată a Fondului european de dezvoltare regională (FEDER), precum și informații privind alocarea cumulată și cheltuielile aferente FEDER pe categorii și numărul de operațiuni, pe toată durata implementării programului. Obiectivul este de a permite Comisiei să informeze celelalte instituții ale Uniunii și cetățenii Uniunii în mod corespunzător cu privire la utilizarea FEDER.

               (10)

               Pentru a asigura aplicarea cu promptitudine a măsurilor prevăzute de prezentul regulament, acesta ar trebui să intre în vigoare în ziua următoare datei publicării în Jurnalul Oficial al Uniunii Europene.

               (11)

               Măsurile prevăzute de prezentul regulament sunt conforme cu articolul 150 alineatul (3) primul paragraf din Regulamentul (UE) nr. 1303/2013, dat fiind că comitetul de coordonare pentru fondurile structurale și de investiții europene stabilit prin articolul 150 alineatul (1) din regulamentul respectiv a emis un aviz,

         ADOPTĂ PREZENTUL REGULAMENT:

      CAPITOLUL I

         Dispoziții de punere în aplicare a Regulamentului (UE) nr. 1303/2013 în ceea ce privește fondurile ESI

   SISTEMUL DE SCHIMB ELECTRONIC DE DATE
   [Competență conferită în temeiul articolului 74 alineatul (4) din Regulamentul (UE) nr. 1303/2013]
   Articolul 1
   Instituirea unui sistem de schimb electronic de date
   Comisia instituie un sistem de schimb electronic de date pentru toate schimburile oficiale de informații între statul membru și Comisie.
   Articolul 2
   Conținutul sistemului de schimb electronic de date
   1.   Sistemul de schimb electronic de date (denumit în continuare „SFC2014”) trebuie să conțină cel puțin informațiile menționate în modelele, formatele și formularele stabilite în conformitate cu Regulamentul (UE) nr. 1303/2013, Regulamentul (UE) nr. 1299/2013, Regulamentul (UE) nr. 1305/2013 al Parlamentului European și al Consiliului (5) și cu viitorul act juridic al Uniunii de stabilire a condițiilor privind sprijinul financiar pentru politica în domeniul maritim și al pescuitului pentru perioada de programare 2014-2020 („regulamentul FEPAM”).
   2.   Informațiile furnizate în formularele electronice integrate în SFC2014 (denumite în continuare „date structurate”) nu pot fi înlocuite cu date nestructurate, incluzând utilizarea de hyperlinkuri sau alte tipuri de date nestructurate, de exemplu documente sau imagini anexate. În cazul în care un stat membru transmite aceleași informații sub formă de date structurate și sub formă de date nestructurate, în cazul unor neconcordanțe trebuie utilizate datele structurate.
   Articolul 3
   Funcționarea SFC2014
   1.   Comisia, autoritățile desemnate de statul membru în temeiul articolului 59 alineatul (3) din Regulamentul (UE, Euratom) nr. 966/2012 al Parlamentului European și al Consiliului (6), al articolului 123 din Regulamentul (UE) nr. 1303/2013 și al articolului 65 alineatul (2) din Regulamentul (UE) nr. 1305/2013, precum și organismele cărora le-au fost delegate sarcini de către respectivele autorități introduc în SFC2014 informațiile de a căror transmitere sunt responsabile, precum și orice actualizări ale acestora.
   2.   Orice transmitere de informații către Comisie trebuie să fie verificată și prezentată de către o altă persoană decât cea care a introdus datele pentru transmitere. Această separare a sarcinilor trebuie să fie sprijinită de SFC2014 sau de sistemele informatice de gestionare și control ale statului membru conectate automat la SFC2014.
   3.   Statele membre desemnează, la nivel național sau regional sau atât la nivel național, cât și la nivel regional, una sau mai multe persoane responsabile cu gestionarea drepturilor de acces la SFC2014 care îndeplinesc următoarele sarcini:

               (a)

               identifică utilizatorii care solicită acces, asigurându-se că utilizatorii respectivi sunt angajați ai organizației;

               (b)

               informează utilizatorii cu privire la obligațiile care le revin pentru a menține securitatea sistemului;

               (c)

               verifică dacă utilizatorii au dreptul să dispună de nivelul de privilegii solicitat, în funcție de sarcinile și poziția lor ierarhică;

               (d)

               solicită suprimarea drepturilor de acces atunci când respectivele drepturi de acces nu mai sunt necesare sau justificate;

               (e)

               raportează în mod prompt evenimentele suspecte care pot cauza un prejudiciu securității sistemului;

               (f)

               asigură exactitatea constantă a datelor de identificare a utilizatorilor, prin raportarea oricăror schimbări;

               (g)

               iau măsurile necesare de precauție cu privire la protecția datelor și confidențialitatea comercială, în conformitate cu legislația Uniunii și cu normele naționale;

               (h)

               informează Comisia cu privire la orice schimbări privind capacitatea autorităților din statele membre sau a utilizatorilor SFC2014 de a-și exercita responsabilitățile menționate la alineatul (1) sau privind capacitatea lor personală de a-și exercita responsabilitățile menționate la literele (a) - (g).

         4.   Schimburile de date și tranzacțiile trebuie să fie însoțite de o semnătură electronică obligatorie în sensul Directivei 1999/93/CE a Parlamentului European și a Consiliului (7). Statele membre și Comisia recunosc eficiența juridică și admisibilitatea semnăturii electronice utilizate în cadrul SFC2014 ca probă în procedurile judiciare.
   Informațiile prelucrate prin intermediul SFC2014 respectă protejarea vieții private și a datelor cu caracter personal în cazul persoanelor fizice și confidențialitatea comercială în cazul persoanelor juridice, în conformitate cu Directiva 2002/58/CE a Parlamentului European și a Consiliului (8), cu Directiva 2009/136/CE a Parlamentului European și a Consiliului (9), cu Directiva 1995/46/CE a Parlamentului European și a Consiliului (10) și cu Regulamentul (CE) nr. 45/2001.
   Articolul 4
   Caracteristicile SFC2014
   Pentru a asigura eficiența și eficacitatea schimbului electronic de informații, SFC2014 prezintă următoarele caracteristici:

               (a)

               formulare interactive sau formulare completate în mod automat de sistem pe baza datelor deja înregistrate în sistem;

               (b)

               calcule automate, dacă acestea reduc efortul de codificare din partea utilizatorilor;

               (c)

               controale automate integrate pentru a verifica coerența internă a datelor transmise și coerența acestor date cu normele aplicabile;

               (d)

               alerte generate de sistem pentru a avertiza utilizatorii SFC2014 că anumite acțiuni pot sau nu pot fi efectuate;

               (e)

               urmărirea online a stadiului de tratare a informațiilor introduse în sistem;

               (f)

               disponibilitatea datelor istorice în ceea ce privește toate informațiile introduse pentru un program operațional.

         Articolul 5
   Transmiterea datelor prin intermediul SFC2014
   1.   SFC2014 poate fi accesat de statele membre și de Comisie fie direct printr-o interfață interactivă pentru utilizatori (de exemplu, o aplicație web) sau printr-o interfață tehnică ce utilizează protocoale prestabilite (de exemplu, servicii internet) care permite sincronizarea automată și transmiterea datelor între sistemele informatice ale statelor membre și SFC2014.
   2.   Data transmiterii electronice a informațiilor de către statul membru Comisiei și invers se consideră a fi data depunerii documentului în cauză.
   3.   În eventualitatea unui caz de forță majoră, a funcționării defectuoase a CFP2014 sau a întreruperii legăturii cu SFC2014 pentru o perioadă care depășește o zi lucrătoare în ultima săptămână înainte de termenul-limită obligatoriu pentru transmiterea de informații sau în perioada 23-31 decembrie, sau timp de cinci zile lucrătoare în alte perioade, schimbul de informații între statul membru și Comisie poate avea loc pe suport de hârtie utilizând modelele, formatele și formularele menționate la articolul 2 alineatul (1) din prezentul regulament.
   Atunci când sistemul de schimb electronic funcționează din nou în mod corespunzător, când este restabilită legătura cu sistemul respectiv sau când situația de forță majoră încetează, partea în cauză introduce fără întârziere în SFC2014 informațiile deja transmise pe suport de hârtie.
   4.   În cazurile menționate la alineatul (3), data poștei este considerată data depunerii documentului în cauză.
   Articolul 6
   Securitatea datelor transmise prin SFC2014
   1.   Comisia instituie o politică de securitate a tehnologiei informației (denumită în continuare „politica de securitate informatică a SFC”) pentru SFC2014, aplicabilă personalului care utilizează SFC2014, în conformitate cu normele relevante ale Uniunii, în special cu Decizia C(2006) 3602 a Comisiei (11) și cu normele sale de aplicare. Comisia desemnează una sau mai multe persoane responsabile cu definirea, menținerea și asigurarea aplicării corecte a politicii de securitate în cazul SFC2014.
   2.   Statele membre și instituțiile europene, altele decât Comisia, care au primit drepturi de acces la SFC2014, respectă clauzele și condițiile de securitate informatică publicate pe portalul SFC2014, precum și măsurile care sunt puse în aplicare în cadrul SFC2014 de către Comisie pentru a securiza transmiterea datelor, în special în ceea ce privește utilizarea interfeței tehnice menționate la articolul 5 alineatul (1) din prezentul regulament.
   3.   Statele membre și Comisia pun în aplicare și asigură eficacitatea măsurilor de securitate adoptate pentru a proteja datele care sunt stocate și transmise prin intermediul SFC2014.
   4.   Statele membre adoptă politici de securitate informatică la nivel național, regional sau local privind accesul la SFC2014 și introducerea automată de date în acest sistem, asigurând un set minim de cerințe în materie de securitate. Aceste politici de securitate informatică la nivel național, regional sau local pot să vizeze și alte documente de securitate. Fiecare stat membru se asigură că aceste politici de securitate informatică se aplică tuturor autorităților care utilizează SFC2014.
   5.   Aceste politici de securitate informatică la nivel național, regional sau local se referă la:

               (a)

               aspectele de securitate informatică a activității desfășurate de persoana sau persoanele responsabile de gestionarea drepturilor de acces menționate la articolul 3 alineatul (3) din prezentul regulament, în cazul aplicării utilizării directe;

               (b)

               în cazul sistemelor informatice naționale, regionale sau locale conectate la SFC2014 printr-o interfață tehnică menționată la articolul 5 alineatul (1) din prezentul regulament, măsuri de securitate aplicabile sistemelor respective care trebuie să poată fi aliniate cerințelor de securitate aplicabile SFC2014.

         În sensul literei (b) de la primul paragraf, trebuie să fie acoperite următoarele aspecte, după caz:

               (a)

               securitatea fizică;

               (b)

               controlul suporturilor de date și al accesului;

               (c)

               controlul stocării;

               (d)

               controlul accesului și al parolelor;

               (e)

               monitorizarea;

               (f)

               interconectarea cu SFC2014;

               (g)

               infrastructura de comunicații;

               (h)

               gestionarea resurselor umane înainte de angajare, pe durata contractului de muncă și după încetarea acestuia;

               (i)

               gestionarea incidentelor.

         6.   Aceste politici de securitate informatică la nivel național, regional sau local se bazează pe o evaluare a riscului, iar măsurile descrise sunt proporționale cu riscurile identificate.
   7.   Documentele care definesc politicile de securitate informatică la nivel național, regional sau local sunt puse la dispoziția Comisiei la cerere.
   8.   Statele membre desemnează, la nivel național sau regional, una sau mai multe persoane responsabile cu menținerea și asigurarea aplicării politicilor de securitate informatică la nivel național, regional sau local. Persoana sau persoanele respective servesc drept punct de contact cu persoana sau persoanele desemnate de Comisie și menționate la articolul 6 alineatul (1) din prezentul regulament.
   9.   Atât politica de securitate informatică a SFC, cât și politicile de securitate informatică relevante la nivel național, regional și local sunt actualizate pentru a ține cont de schimbările tehnologice, de identificarea unor noi amenințări sau de alte progrese relevante în domeniu. În orice caz, ele trebuie să fie revizuite anual, pentru a se asigura faptul că oferă în continuare un răspuns adecvat.

      CAPITOLUL II

         Dispoziții de punere în aplicare a Regulamentului (UE) nr. 1299/2013

   NOMENCLATURA CATEGORIILOR DE INTERVENȚIE
   [Competență conferită în temeiul articolului 8 alineatul (2) al doilea paragraf din Regulamentul (UE) nr. 1299/2013]
   Articolul 7
   Categoriile de intervenție din cadrul obiectivului de cooperare teritorială europeană
   Nomenclatura categoriilor de intervenție menționată la articolul 8 alineatul (2) al doilea paragraf din Regulamentul (UE) nr. 1299/2013 este stabilită în anexa la prezentul regulament.

      CAPITOLUL III

   DISPOZIȚIE FINALĂ
   Articolul 8
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 februarie 2014.

            Pentru Comisie

            Președintele

         José Manuel BARROSO

      (1)  JO L 347, 20.12.2013, p. 320.

      (2)  JO L 347, 20.12.2013, p. 259.

      (3)  Directiva 95/46/CE a Parlamentului European și a Consiliului din 24 octombrie 1995 privind protecția persoanelor fizice în ceea ce privește prelucrarea datelor cu caracter personal și libera circulație a acestor date (JO L 281, 23.11.1995, p. 31).

      (4)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO L 8, 12.1.2001, p. 1).

      (5)  Regulamentul (UE) nr. 1305/2013 al Parlamentului European și al Consiliului din 17 decembrie 2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de abrogare a Regulamentului (CE) nr. 1698/2005 al Consiliului (JO L 347, 20.12.2013, p. 487).

      (6)  Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (JO L 298, 26.10.2012, p. 1).

      (7)  Directiva 1999/93/CE a Parlamentului European și a Consiliului din 13 decembrie 1999 privind un cadru comunitar pentru semnăturile electronice (JO L 13, 19.1.2000, p. 12).

      (8)  Directiva 2002/58/CE a Parlamentului European și a Consiliului din 12 iulie 2002 privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice) (JO L 201, 31.7.2002, p. 37).

      (9)  Directiva 2009/136/CE a Parlamentului European și a Consiliului din 25 noiembrie 2009 de modificare a Directivei 2002/22/CE privind serviciul universal și drepturile utilizatorilor cu privire la rețelele și serviciile de comunicații electronice, a Directivei 2002/58/CE privind prelucrarea datelor personale și protejarea confidențialității în sectorul comunicațiilor publice și a Regulamentului (CE) nr. 2006/2004 privind cooperarea dintre autoritățile naționale însărcinate să asigure aplicarea legislației în materie de protecție a consumatorului (JO L 337, 18.12.2009, p.11).

      (10)  Directiva 1995/46/CE a Parlamentului European și a Consiliului din 24 octombrie 1995 privind protecția persoanelor fizice în ceea ce privește prelucrarea datelor cu caracter personal și libera circulație a acestor date (JO L 281, 23.11.1995, p. 31).

      (11)  Decizia C(2006) 3602 a Comisiei din 16 august 2006 privind securitatea sistemelor informatice utilizate de Comisia Europeană.

      ANEXĂ

         Nomenclatura categoriilor de intervenție ale Fondului european de dezvoltare regională în cadrul obiectivului de cooperare teritorială europeană

      TABELUL 1:   CODURI PENTRU DIMENSIUNEA PRIVIND CÂMPUL DE INTERVENȚIE

                  1.   DOMENIUL DE INTERVENȚIE

                  I.   Investiții productive:

                  001

                  Investiții productive generice în întreprinderi mici și mijlocii (denumite în continuare „IMM-uri”)

                  002

                  Procese de cercetare și inovare în întreprinderile mari

                  003

                  Investiții productive în întreprinderile mari legate de economia cu emisii scăzute de dioxid de carbon

                  004

                  Investiții productive legate de cooperarea dintre întreprinderile mari și IMM-uri pentru dezvoltarea de produse și servicii TIC (tehnologii ale informației și comunicațiilor), dezvoltarea comerțului online și consolidarea cererii pentru TIC

                  II.   Infrastructuri care oferă servicii de bază și investiții conexe:

                     Infrastructură energetică

                  005

                  Energie electrică (stocare și transmitere)

                  006

                  Energie electrică (stocare și transmitere TEN-E)

                  007

                  Gaz natural

                  008

                  Gaz natural (TEN-E)

                  009

                  Energie regenerabilă: energie eoliană

                  010

                  Energie regenerabilă: energie solară

                  011

                  Energie regenerabilă: energie de biomasă

                  012

                  Alte tipuri de energie regenerabilă (inclusiv energia hidroelectrică, geotermică și marină) și integrarea energiei regenerabile (inclusiv stocare, infrastructuri de producție de gaz și hidrogen reînnoibil pe bază de energie)

                  013

                  Renovarea infrastructurilor publice în vederea creșterii eficienței energetice, proiecte de demonstrare și măsuri de sprijin

                  014

                  Renovarea fondului locativ existent în vederea creșterii eficienței energetice, proiecte de demonstrare și măsuri de sprijin

                  015

                  Sisteme de distribuție inteligentă a energiei electrice de tensiune joasă și medie (inclusiv rețele inteligente și sisteme TIC)

                  016

                  Cogenerare cu eficiență ridicată și termoficare

                     Infrastructură de mediu

                  017

                  Gestionarea deșeurilor menajere (inclusiv măsuri de minimizare, sortare și reciclare)

                  018

                  Gestionarea deșeurilor menajere (inclusiv tratarea mecano-biologică, tratarea termică, incinerarea și măsuri de depozitare la groapa de gunoi)

                  019

                  Gestionarea deșeurilor comerciale, industriale sau periculoase

                  020

                  Furnizarea de apă destinată consumului uman (infrastructuri de extracție, tratare, stocare și distribuție)

                  021

                  Gestionarea apei și conservarea apei potabile (inclusiv gestionarea bazinelor hidrografice, alimentarea cu apă, măsuri specifice de adaptare la schimbările climatice, contorizare pentru consumatori și pentru cartier, sisteme de tarifare și reducerea scurgerilor)

                  022

                  Tratarea apelor reziduale

                  023

                  Măsuri de protecție a mediului care vizează reducerea și/sau evitarea emisiilor de gaze cu efect de seră (inclusiv tratarea și stocarea gazului metan și compostarea)

                     Infrastructura transporturilor

                  024

                  Căi ferate (TEN-T principal)

                  025

                  Căi ferate (TEN-T cuprinzător)

                  026

                  Alte căi ferate

                  027

                  Active feroviare mobile

                  028

                  Autostrăzi și drumuri TEN-T - rețea principală (construcție nouă)

                  029

                  Autostrăzi și drumuri TEN-T - rețea cuprinzătoare (construcție nouă)

                  030

                  Legături rutiere secundare către rețeaua rutieră și nodurile TEN-T (construcție nouă)

                  031

                  Alte drumuri naționale și regionale (construcție nouă)

                  032

                  Drumuri de acces locale (construcție nouă)

                  033

                  Drumuri TEN-T reconstruite sau îmbunătățite

                  034

                  Alte drumuri reconstruite sau îmbunătățite (autostrăzi, drumuri naționale, regionale sau locale)

                  035

                  Transport multimodal (TEN-T)

                  036

                  Transport multimodal

                  037

                  Aeroporturi (TEN-T) (1)

                  038

                  Alte aeroporturi (1)

                  039

                  Porturi maritime (TEN-T)

                  040

                  Alte porturi maritime

                  041

                  Căi navigabile interne și porturi (TEN-T)

                  042

                  Căi navigabile interne și porturi (regionale și locale)

                     Transporturi sustenabile

                  043

                  Infrastructuri de transport urban curat și promovare (inclusiv echipamentele și materialul rulant)

                  044

                  Sisteme de transport inteligente (inclusiv introducerea gestionării cererii, sistemele de taxare rutieră, sistemele informatice de monitorizare, de control și de informare)

                     Infrastructuri TIC (tehnologiile informațiilor și comunicațiilor)

                  045

                  TIC: Rețea de bază/rețea de racordare

                  046

                  TIC: Rețea de mare viteză în bandă largă (acces/buclă locală; >/= 30 Mbps)

                  047

                  TIC: Rețea de foarte mare viteză în bandă largă (acces/buclă locală; >/= 100 Mbps)

                  048

                  TIC: Alte tipuri de infrastructuri TIC/resurse informatice la scară mare/echipamente (inclusiv infrastructurile online, centrele de date și senzorii; de asemenea, când sunt încorporate în alte infrastructuri precum unitățile de cercetare, infrastructurile de mediu și sociale)

                  III.   Infrastructuri sociale, de sănătate și de educație și investiții conexe:

                  049

                  Infrastructuri de educație pentru învățământul superior

                  050

                  Infrastructuri de educație pentru învățământul și formarea profesionale și învățarea în rândul adulților

                  051

                  Infrastructuri de educație pentru educația școlară (învățământ prima și secundar general)

                  052

                  Infrastructuri pentru educația și îngrijirea copiilor preșcolari

                  053

                  Infrastructuri de sănătate

                  054

                  Infrastructuri de locuit

                  055

                  Alte infrastructuri sociale care contribuie la dezvoltarea regională și locală

                  IV.   Dezvoltarea potențialului endogen:

                     Cercetare, dezvoltare și inovare

                  056

                  Investiții în infrastructuri, capacități și echipamente ale IMM-urilor legate direct de activități de cercetare și inovare

                  057

                  Investiții în infrastructuri, capacități și echipamente ale întreprinderilor mari legate direct de activități de cercetare și inovare

                  058

                  Infrastructuri de cercetare și inovare (publice)

                  059

                  Infrastructuri de cercetare și inovare (private, inclusiv parcuri științifice)

                  060

                  Activități de cercetare și inovare în centre de cercetare publice și centre de competență, inclusiv colaborarea în rețea (networking)

                  061

                  Activități de cercetare și inovare în centre de cercetare private, inclusiv colaborarea în rețea (networking)

                  062

                  Transferul de tehnologie și cooperarea între universități și întreprinderi, în principal în beneficiul IMM-urilor

                  063

                  Asistență de grup și rețele de întreprinderi, în principal în beneficiul IMM-urilor

                  064

                  Procese de cercetare și de inovare în IMM-uri (inclusiv sisteme de cupoane, procese, proiectări, servicii și inovații sociale)

                  065

                  Procese de cercetare și inovare, transfer de tehnologie și cooperare în cadrul întreprinderilor, cu accent pe o economie cu emisii scăzute de dioxid de carbon și reziliența la schimbările climatice

                     Dezvoltarea întreprinderilor

                  066

                  Servicii avansate de sprijin pentru IMM-uri și grupuri de IMM-uri (inclusiv servicii de gestionare, comercializare și proiectare)

                  067

                  Dezvoltarea comercială a IMM-urilor, sprijinirea antreprenoriatului și a incubării (inclusiv sprijinirea întreprinderilor rezultate din divizare - spin offs/spin-outs)

                  068

                  Eficiență energetică și proiecte de demonstrare în IMM-uri și măsuri de sprijin

                  069

                  Sprijinirea proceselor de producție ecologice și utilizarea eficientă a resurselor în IMM-uri

                  070

                  Promotion of energy efficiency in large enterprises

                  071

                  Dezvoltarea și promovarea întreprinderilor specializate în furnizarea de servicii care contribuie la o economie cu emisii scăzute de dioxid de carbon și la reziliența la schimbările climatice (inclusiv sprijinul pentru aceste servicii)

                  072

                  Infrastructuri comerciale pentru IMM-uri (inclusiv parcurile și siturile industriale)

                  073

                  Sprijin pentru întreprinderile sociale (IMM-uri)

                  074

                  Dezvoltarea și promovarea activelor turistice în cadrul IMM-urilor

                  075

                  Dezvoltarea și promovarea activelor turistice în cadrul IMM-urilor

                  076

                  Dezvoltarea și promovarea activelor culturale și creative în cadrul IMM-urilor

                  077

                  Dezvoltarea și promovarea serviciilor culturale și creative în sau pentru IMM-uri

                     Tehnologiile informațiilor și comunicațiilor (TIC) - stimularea cererii, aplicații și servicii

                  078

                  Servicii și aplicații de e-guvernare (inclusiv e-achiziții, măsuri TIC de sprijinire a reformei administrației publice, măsuri în domeniul securității cibernetice, al încrederii și al respectării vieții private, e-justiție și e-democrație)

                  079

                  Acces la informațiile din sectorul public (inclusiv date culturale deschise online, biblioteci digitale, conținut digital și e-turism)

                  080

                  servicii și aplicații de e-incluziune, e-accesibilitate, e-învățare și e-educație, alfabetizare digitală

                  081

                  Soluții TIC pentru îmbătrânirea activă și în condiții bune de sănătate și servicii și aplicații de e-sănătate (inclusiv e-asistență și asistență pentru autonomie la domiciliu )

                  082

                  Servicii TIC și aplicații pentru IMM-uri (inclusiv e-comerț, e-afaceri și procesele întreprinderilor interconectate), laboratoare vii (living labs), antreprenori web și întreprinderi noi în domeniul TIC)

                     Mediu

                  083

                  Măsuri privind calitatea aerului

                  084

                  Prevenirea și controlul integrat al poluării (IPPC)

                  085

                  Protejarea și sporirea biodiversității, protecția naturii și infrastructură ecologică

                  086

                  Protejarea, restaurarea și utilizarea durabilă a siturilor Natura 2000

                  087

                  Măsuri de adaptare la schimbările climatice și prevenirea și gestionarea riscurilor legate de climă, precum eroziunile, incendiile, inundațiile, furtunile și seceta, inclusiv acțiunile de sensibilizare, sistemele și infrastructurile de protecție civilă și de gestionare a dezastrelor

                  088

                  Prevenirea riscurilor și gestionarea riscurilor naturale conexe care nu au legătură cu clima (de exemplu, cutremurele), precum și riscurile legate de activitățile umane (de exemplu, accidentele tehnologice), inclusiv acțiunile de sensibilizare, sistemele și infrastructurile de protecție civilă și de gestionare a dezastrelor

                  089

                  Reabilitarea siturilor industriale și a terenurilor contaminate

                  090

                  Piste pentru biciclete și drumuri pietonale

                  091

                  Dezvoltarea și promovarea potențialului turistic al zonelor naturale

                  092

                  Protejarea, dezvoltarea și promovarea activelor turistice publice

                  093

                  Dezvoltarea și promovarea serviciilor turistice publice

                  094

                  Protejarea, dezvoltarea și promovarea activelor culturale și de patrimoniu publice

                  095

                  Dezvoltarea și promovarea serviciilor culturale și de patrimoniu publice

                     Altele

                  096

                  Capacități instituționale ale administrațiilor publice și ale serviciilor publice în legătură cu punerea în aplicare a FEDER sau acțiuni de sprijinire a inițiativelor privind capacitățile instituționale din cadrul FSE

                  097

                  Inițiative de dezvoltare locală gestionate de comunitate în zone urbane și rurale

                  098

                  Regiuni ultraperiferice: compensarea oricăror costuri suplimentare cauzate de deficitul de accesibilitate și de fragmentarea teritorială

                  099

                  Regiuni ultraperiferice: acțiuni specifice menite să compenseze costurile suplimentare cauzate de factori legați de dimensiunea pieței

                  100

                  Regiuni ultraperiferice: sprijin pentru compensarea costurilor suplimentare cauzate de condițiile climatice și de dificultățile de relief

                  101

                  Finanțare încrucișată în cadrul FEDER (sprijin acordat acțiunilor de tip FSE necesare pentru implementarea satisfăcătoare a părții FEDER a operațiunii și legate direct de aceasta)

                  V.   Promovarea unei ocupări sustenabile și de calitate a forței de muncă și sprijinirea mobilității forței de muncă:

                  102

                  Acces la locurile de muncă pentru cei aflați în căutarea unui loc de muncă și pentru persoanele inactive, inclusiv pentru șomerii pe termen lung și persoanele care au renunțat să fie prezente pe piața muncii, în special prin inițiative locale de angajare și sprijinirea mobilității forței de muncă

                  103

                  Integrarea sustenabilă pe piața muncii a tinerilor, în special a celor care nu au un loc de muncă, nu urmează o formă de învățământ sau o formare profesională, inclusiv a tinerilor cu risc de excluziune socială și a tinerilor din comunitățile marginalizate, inclusiv prin implementarea „garanției pentru tineret”

                  104

                  Activități independente, antreprenoriat și crearea de întreprinderi, inclusiv microîntreprinderi și întreprinderi mici și mijlocii inovatoare

                  105

                  Egalitate între bărbați și femei în toate domeniile, inclusiv în ceea ce privește accesul la locurile de muncă, evoluția în carieră, reconcilierea între viața profesională și cea privată și promovarea unei remunerații egale pentru muncă egală

                  106

                  Adaptarea la schimbări a lucrătorilor, a întreprinderilor și a antreprenorilor

                  107

                  Îmbătrânire activă și în condiții bune de sănătate

                  108

                  Modernizarea instituțiilor pieței forței de muncă, cum ar fi serviciile publice și private de ocupare a forței de muncă, pentru a răspunde mai bine necesităților pieței forței de muncă, inclusiv prin acțiuni de îmbunătățire a mobilității profesionale transnaționale, precum și prin scheme de mobilitate și o cooperare mai bună între instituții și părțile interesate relevante

                  VI.   Promovarea incluziunii sociale, combaterea sărăciei și a oricărei forme de discriminare:

                  109

                  Incluziunea activă, inclusiv în vederea promovării egalității de șanse și a participării active, și îmbunătățirea șanselor de angajare

                  110

                  Integrarea socio-economică a comunităților marginalizate, cum ar fi romii

                  111

                  Combaterea tuturor formelor de discriminare și promovarea egalității de șanse

                  112

                  Creșterea accesului la servicii accesibile, sustenabile și de înaltă calitate, inclusiv asistență medicală și servicii sociale de interes general

                  113

                  Promovarea antreprenoriatului social și a integrării profesionale în întreprinderile sociale și promovarea economiei sociale și solidare pentru a facilita accesul la locuri de muncă

                  114

                  Strategii de dezvoltare locală gestionate de comunitate

                  VII.   Investiții în educație, calificare și formare profesională pentru dobândirea de competențe și pentru învățare pe tot parcursul vieții:

                  115

                  Reducerea și prevenirea abandonului școlar timpuriu și promovarea accesului egal la programe de dezvoltare pentru (copiii) preșcolari, precum și la un învățământ primar și secundar de calitate, inclusiv parcursuri de învățare formale, non-formale și informale pentru reintegrarea în filierele de educație și formare

                  116

                  Îmbunătățirea calității, a eficienței și a accesului la învățământul superior și echivalent în vederea creșterii participării și a nivelurilor de calificare, în special pentru grupurile defavorizate

                  117

                  Îmbunătățirea accesului egal la învățarea pe tot parcursul vieții pentru toate grupurile de vârstă într-un cadru formal, non-formal sau informal, actualizarea cunoștințelor, a aptitudinilor și a competențelor forței de muncă și promovarea unor căi de învățare flexibile, inclusiv prin orientare profesională și prin validarea competențelor dobândite

                  118

                  Îmbunătățirea utilității sistemelor de educație și formare pentru piața muncii, facilitarea trecerii de la educație la muncă și consolidarea sistemelor de educație și formare profesională și a calității lor, inclusiv prin mecanisme pentru anticiparea competențelor, adaptarea programelor de învățământ și crearea și dezvoltarea de sisteme de învățare bazate pe muncă, inclusiv sisteme de învățare duale și de ucenicie

                  VIII.   Consolidarea capacităților instituționale ale autorităților publice și ale părților interesate și eficiența administrației publice:

                  119

                  Investiții în capacitatea instituțională și în eficiența administrațiilor publice și a serviciilor publice la nivel național, regional și local, în perspectiva realizării de reforme, a unei mai bune legiferări și a bunei guvernanțe

                  120

                  Consolidarea capacităților tuturor părților interesate care pun în aplicare politici de educație, învățare pe tot parcursul vieții, formare și ocupare a forței de muncă, precum și politici sociale, în special prin pacte sectoriale și teritoriale, în vederea mobilizării în favoarea realizării de reforme la nivel național, regional și local

                  IX.   Asistență tehnică:

                  121

                  Pregătire, punere în aplicare, monitorizare și inspectare

                  122

                  Evaluare și studii

                  123

                  Informare și comunicare

      TABELUL 2:   CODURI PENTRU DIMENSIUNEA LEGATĂ DE FORMELE DE FINANȚARE

                  2.   FORMĂ DE FINANȚARE

                  01

                  Grant nerambursabil

                  02

                  Grant rambursabil

                  03

                  Sprijin prin instrumente financiare: capital de risc și fonduri proprii sau echivalent

                  04

                  Sprijin prin instrumente financiare: împrumuturi sau echivalent

                  05

                  Sprijin prin instrumente financiare: garanții sau echivalent

                  06

                  Sprijin prin instrumente financiare: subvenționarea ratei dobânzii, subvenționarea comisioanelor de garantare, asistență tehnică sau echivalent

                  07

                  Premiu

      TABELUL 3:   CODURI PENTRU DIMENSIUNEA TERITORIALĂ

                  3.   TIP DE TERITORIU

                  01

                  Mari zone urbane (densitate mare a populației > 50 000 de locuitori)

                  02

                  Mici zone urbane (densitate medie a populației > 5 000 de locuitori)

                  03

                  Zone rurale (slab populate)

                  04

                  Zonă de cooperare macroregională

                  05

                  Cooperare transversală în domeniile unui program național sau regional în context național

                  06

                  Cooperare transnațională în cadrul FSE:

                  07

                  Nu se aplică.

      TABELUL 4:   CODURI PENTRU DIMENSIUNEA PRIVIND MECANISMELE DE APLICARE TERITORIALE

                  4.   MECANISME DE APLICARE TERITORIALE

                  01

                  Investiții teritoriale integrate - în domeniul urban

                  02

                  Alte abordări integrate pentru dezvoltarea urbană sustenabilă

                  03

                  Investiții teritoriale integrate - altele

                  04

                  Alte abordări integrate pentru dezvoltarea rurală sustenabilă

                  05

                  Alte abordări integrate pentru dezvoltarea urbană/rurală sustenabilă

                  06

                  Inițiative de dezvoltare locală gestionate de comunitate

                  07

                  Nu se aplică.

      TABELUL 5:   CODURI PENTRU DIMENSIUNEA PRIVIND OBIECTIVELE TEMATICE

                  5.   OBIECTIV TEMATIC (FEDR și Fondul de coeziune)

                  01

                  Consolidarea cercetării, a dezvoltării tehnologice și a inovării

                  02

                  Îmbunătățirea accesului și a utilizării și creșterea calității tehnologiilor informației și comunicațiilor

                  03

                  Creșterea competitivității întreprinderilor mici și mijlocii

                  04

                  Sprijinirea tranziției către o economie cu emisii scăzute de dioxid de carbon în toate sectoarele

                  05

                  Promovarea adaptării la schimbările climatice, a prevenirii și a gestionării riscurilor

                  06

                  Conservarea și protecția mediului și promovarea utilizării eficiente a resurselor

                  07

                  Promovarea sistemelor de transport sustenabile și eliminarea blocajelor din cadrul infrastructurilor rețelelor majore

                  08

                  Promovarea unei ocupări sustenabile și de calitate a forței de muncă și sprijinirea mobilității forței de muncă:

                  09

                  Promovarea incluziunii sociale și combaterea sărăciei, precum și a oricărei forme de discriminare

                  10

                  Investiții în educație, calificare și formare profesională pentru dobândirea de competențe și învățare pe tot parcursul vieții

                  11

                  Consolidarea capacităților instituționale ale autorităților publice și ale părților interesate și eficiența administrației publice

                  12

                  Nu se aplică (doar asistență tehnică)

      TABELUL 6:   CODURI PENTRU DIMENSIUNEA PRIVIND ACTIVITATEA ECONOMICĂ

                  6.   ACTIVITATE ECONOMICĂ

                  01

                  Agricultură și silvicultură

                  02

                  Pescuit și acvacultură

                  03

                  Fabricarea de produse alimentare și băuturi

                  04

                  Industria textilă și a produselor textile

                  05

                  Fabricarea echipamentelor de transport

                  06

                  Fabricarea computerelor, a produselor electronice și optice

                  07

                  Alte industrii prelucrătoare nespecificate

                  08

                  Construcții

                  09

                  Extracția minieră și exploatarea în carieră (inclusiv extracția materialelor producătoare de energie)

                  10

                  Electricitate, gaz, aburi, apă caldă și aer condiționat

                  11

                  Distribuția apei, canalizare, activități de gestionare a deșeurilor și de depoluare

                  12

                  Transporturi și depozitare

                  13

                  Activități de informare și comunicare, inclusiv telecomunicații, activități ale serviciilor de informare, programare informatică, consultanță și activități conexe

                  14

                  Comerț cu amănuntul și comerț cu ridicata

                  15

                  Activități de turism, cazare și alimentație

                  16

                  Activități financiare și de asigurare

                  17

                  Activități imobiliare, închiriere și servicii pentru întreprinderi

                  18

                  Administrație publică

                  19

                  Educație

                  20

                  Activități pentru sănătatea umană

                  21

                  Activități de asistență socială, servicii colective, sociale și personale

                  22

                  Activități legate de mediu și de schimbările climatice

                  23

                  Arte, divertisment, activități creative și recreative

                  24

                  Alte servicii nespecificate

      TABELUL 7:   CODURI PENTRU DIMENSIUNEA PRIVIND AMPLASAMENTUL

                  7.   AMPLASAMENT (2)

                  Cod

                  Amplasament

                  Codul regiunii sau al zonei în care este situată/se desfășoară operațiunea, în conformitate cu nomenclatorul unităților teritoriale de statistică (NUTS) din anexa la Regulamentul (CE) nr. 1059/2003 al Parlamentului European și al Consiliului (2)

         (1)  Limitate la investiții legate de protecția mediului sau însoțite de investiții necesare pentru a atenua sau a reduce impactul negativ asupra mediului.

         (2)  Regulamentul (CE) nr. 1059/2003 al Parlamentului European și al Consiliului din 26 mai 2003 privind instituirea unui nomenclator comun al unităților teritoriale de statistică (NUTS) (JO L 154, 21.6.2003, p. 1).


title: Regulamentul de punere în aplicare (UE) 2015/677 al Comisiei din 23 aprilie 2015 privind clasificarea anumitor mărfuri în Nomenclatura combinată

text:
               30.4.2015

               RO

               Jurnalul Oficial al Uniunii Europene

               L 111/21

         REGULAMENTUL DE PUNERE ÎN APLICARE (UE) 2015/677 AL COMISIEI
   din 23 aprilie 2015
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana (1) a tabelului din anexă trebuie clasificate la codul NC indicat în coloana (2), pe baza motivelor care figurează în coloana (3) a tabelului menționat.

               (4)

               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

               (5)

               Măsurile prevăzute de prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 aprilie 2015.

            Pentru Comisie,

            pentru președinte

         Heinz ZOUREK

            Director general pentru impozitare și uniune vamală

      (1)  JO L 256, 7.9.1987, p. 1.

      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).

      ANEXĂ

                  Descrierea mărfurilor

                  Clasificare
                  (Cod NC)

                  Motive

                  (1)

                  (2)

                  (3)

                  Un articol format din patru picioare de masă din metale comune, prinse cu ajutorul unor șuruburi pe patru plăci de metal care le țin împreună.
                  Pentru a evita alunecarea și pentru a proteja podeaua, capătul de jos al fiecărui picior de tablă este acoperit cu cauciuc.
                  Capetele de sus ale picioarelor de tablă au găuri pentru șuruburi, permițând prinderea unui blat de masă.

                      (1) A se vedea imaginea.

                  9403 90 10

                  Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 9403, 9403 90 și 9403 90 10.
                  Clasificarea ca mobilier complet este exclusă deoarece articolului îi lipsește o componentă esențială, și anume blatul de masă.
                  Articolul trebuie clasificat deci la codul NC 9403 90 10 ca „părți de mobilier din metal”.

         (1)  Imaginea are un caracter strict informativ.


title: Regulamentul de punere în aplicare (UE) nr. 279/2011 al Comisiei din 21 martie 2011 de fixare a coeficienților de alocare pentru eliberarea licențelor de import pentru care s-au depus cereri în perioada 1 - 7 martie 2011 pentru produse din sectorul zahărului în cadrul anumitor contingente tarifare și de suspendare a depunerii de cereri pentru astfel de licențe

text:
               22.3.2011

               RO

               Jurnalul Oficial al Uniunii Europene

               L 76/48

         REGULAMENTUL DE PUNERE ÎN APLICARE (UE) NR. 279/2011 AL COMISIEI
   din 21 martie 2011
   de fixare a coeficienților de alocare pentru eliberarea licențelor de import pentru care s-au depus cereri în perioada 1-7 martie 2011 pentru produse din sectorul zahărului în cadrul anumitor contingente tarifare și de suspendare a depunerii de cereri pentru astfel de licențe
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (2), în special articolul 7 alineatul (2),
   având în vedere Regulamentul (CE) nr. 891/2009 al Comisiei din 25 septembrie 2009 privind deschiderea și gestionarea anumitor contingente tarifare comunitare în sectorul zahărului (3), în special articolul 5 alineatul (2),
   întrucât:

               (1)

               Cantitățile care fac obiectul cererilor de licențe de import depuse la autoritățile competente în perioada 1-7 martie 2011 în conformitate cu Regulamentul (CE) nr. 891/2009 depășesc cantitatea disponibilă pentru numărul de ordine 09.4320.

               (2)

               În aceste condiții, trebuie fixat un coeficient de alocare, în conformitate cu Regulamentul (CE) nr. 1301/2006, pentru licențele care urmează să fie eliberate pentru numărul de ordine 09.4320. În conformitate cu Regulamentul (CE) nr. 891/2009, este necesar să se suspende până la sfârșitul anului de comercializare depunerea de noi cereri de licențe pentru respectivul număr de ordine,

         ADOPTĂ PREZENTUL REGULAMENT:
   Articolul 1
   (1)   Cantitățile pentru care s-au depus cereri de licențe de import în temeiul Regulamentului (CE) nr. 891/2009 în perioada 1-7 martie 2011 se înmulțesc cu coeficienții de alocare care figurează în anexa la prezentul regulament.
   (2)   Până la sfârșitul anului de comercializare 2010/11, se suspendă depunerea de noi cereri de licențe care corespund numerelor de ordine indicate în anexă.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 martie 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 238, 1.9.2006, p. 13.

      (3)  JO L 254, 26.9.2009, p. 82.

      ANEXĂ
      „Zahăr concesii CXL”

         Anul de comercializare 2010/2011

         Cereri depuse în perioada 1.3.2011-7.3.2011

                  Nr. de ordine

                  Țară

                  Coeficient de alocare
                  (%)

                  Cereri noi

                  09.4317

                  Australia

                  —

                  Se suspendă

                  09.4318

                  Brazilia

                  —

                  Se suspendă

                  09.4319

                  Cuba

                  —

                  09.4320

                  Orice țară terță

                  3,5075

                  Se suspendă

                  09.4321

                  India

                  —

                  Se suspendă

                              —

                              Nu se aplică: nicio cerere de licență nu a fost transmisă Comisiei.

      „Zahăr din Balcani”

         Anul de comercializare 2010/2011

         Cereri depuse în perioada 1.3.2011-7.3.2011

                  Nr. de ordine

                  Țară

                  Coeficient de alocare
                  (%)

                  Cereri noi

                  09.4324

                  Albania

                  —

                  09.4325

                  Bosnia și Herțegovina

                  —

                  09.4326

                  Serbia

                      (1)

                  09.4327

                  Fosta Republică Iugoslavă a Macedoniei

                  —

                  09.4328

                  Croația

                      (1)

                              —

                              Nu se aplică: nicio cerere de licență nu a fost transmisă Comisiei.

      „Zahăr excepțional de import și zahăr industrial de import”

         Anul de comercializare 2010/2011

         Cereri depuse în perioada 1.3.2011-7.3.2011

                  Nr. de ordine

                  Tip

                  Coeficient de alocare
                  (%)

                  Cereri noi

                  09.4380

                  Excepțional

                  —

                  09.4390

                  Industrial

                      (2)

                              —

                              Nu se aplică: nicio cerere de licență nu a fost transmisă Comisiei.

         (1)  Nu se aplică: cantitățile care fac obiectul cererilor nu depășesc cantitățile disponibile și se acordă în totalitate.

         (2)  Nu se aplică: cantitățile care fac obiectul cererilor nu depășesc cantitățile disponibile și se acordă în totalitate.


title: Regulamentul de punere în aplicare (UE) nr. 682/2014 al Comisiei din 20 iunie 2014 de modificare a Regulamentului (UE) nr. 37/2010 în ceea ce privește substanța „closantel”  Text cu relevanță pentru SEE

text:
               21.6.2014

               RO

               Jurnalul Oficial al Uniunii Europene

               L 182/14

         REGULAMENTUL DE PUNERE ÎN APLICARE (UE) NR. 682/2014 AL COMISIEI
   din 20 iunie 2014
   de modificare a Regulamentului (UE) nr. 37/2010 în ceea ce privește substanța „closantel”
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 470/2009 al Parlamentului European și al Consiliului din 6 mai 2009 de stabilire a procedurilor comunitare în vederea stabilirii limitelor de reziduuri ale substanțelor farmacologic active din alimentele de origine animală, de abrogare a Regulamentului (CEE) nr. 2377/90 al Consiliului și de modificare a Directivei 2001/82/CE a Parlamentului European și a Consiliului și a Regulamentului (CE) nr. 726/2004 al Parlamentului European și al Consiliului (1), în special articolul 14 coroborat cu articolul 17,
   având în vedere avizul Agenției Europene pentru Medicamente formulat de Comitetul pentru medicamente de uz veterinar,
   întrucât:

               (1)

               Limita maximă de reziduuri (denumită în continuare „LMR”) pentru substanțele active din punct de vedere farmacologic destinate utilizării în Uniune în medicamentele de uz veterinar pentru animale de la care se obțin produse alimentare sau în produse biocide folosite pentru creșterea animalelor trebuie stabilită în conformitate cu Regulamentul (CE) nr. 470/2009.

               (2)

               Substanțele active din punct de vedere farmacologic și clasificarea acestora în ceea ce privește LMR în produsele alimentare de origine animală sunt stabilite în anexa la Regulamentul (UE) nr. 37/2010 al Comisiei (2).

               (3)

               Substanța closantel este inclusă în prezent în tabelul 1 din anexa la Regulamentul (UE) nr. 37/2010 ca substanță permisă pentru bovine și ovine în ceea ce privește mușchii, țesutul adipos, ficatul, rinichii și laptele. Limitele maxime de reziduuri provizorii pentru substanța respectivă aplicabile laptelui de bovine și ovine au expirat la data de 1 ianuarie 2014.

               (4)

               S-au furnizat Comitetului pentru medicamente de uz veterinar date suplimentare pe care acesta le-a evaluat, recomandând ca LMR-urile provizorii pentru closantel în laptele de bovine și ovine să fie stabilite ca definitive.

               (5)

               Prin urmare, rubrica corespunzătoare substanței closantel din tabelul 1 din anexa la Regulamentul (UE) nr. 37/2010 ar trebui modificată în consecință.

               (6)

               Măsurile prevăzute în prezentul regulament sunt conforme cu avizul Comitetului permanent pentru medicamentele de uz veterinar,

         ADOPTĂ PREZENTUL REGULAMENT:
   Articolul 1
   Anexa la Regulamentul (UE) nr. 37/2010 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 iunie 2014.

            Pentru Comisie

            Președintele

         José Manuel BARROSO

      (1)  JO L 152, 16.6.2009, p. 11.

      (2)  Regulamentul (UE) nr. 37/2010 al Comisiei din 22 decembrie 2009 privind substanțele active din punct de vedere farmacologic și clasificarea lor în funcție de limitele reziduale maxime din produsele alimentare de origine animală (JO L 15, 20.1.2010, p. 1).

      ANEXĂ
      În tabelul 1 din anexa la Regulamentul (UE) nr. 37/2010, rubrica corespunzătoare substanței „closantel” se înlocuiește cu următorul text:

                     Substanță farmacologic activă

                     Reziduu marker

                     Specie animală

                     LMR

                     Țesuturi țintă

                     Alte dispoziții [conform articolului 14 alineatul (7) din Regulamentul (CE) nr. 470/2009]

                     Clasificare terapeutică

                     „Closantel

                     Closantel

                     Bovine

                     1000 μg/kg
                     3000 μg/kg
                     1000 μg/kg
                     3000 μg/kg
                     45 μg/kg

                     Mușchi
                     Țesut adipos
                     Ficat
                     Rinichi
                     Lapte

                     NICIO MENȚIUNE

                     Agenți antiparazitari/Agenți cu acțiune împotriva endoparaziților”

                     Ovine

                     1500 μg/kg
                     2000 μg/kg
                     1500 μg/kg
                     5000 μg/kg
                     45 μg/kg

                     Mușchi
                     Țesut adipos
                     Ficat
                     Rinichi
                     Lapte


title: Regulamentul de punere în aplicare (UE) nr. 904/2011 al Comisiei din 7 septembrie 2011 de stabilire a coeficientului de atribuire care urmează să fie aplicat cererilor de licențe de import depuse în perioada 26 august 2011 - 2 septembrie 2011 în cadrul contingentului tarifar deschis de Regulamentul (CE) nr. 2305/2003 pentru orz

text:
               8.9.2011

               RO

               Jurnalul Oficial al Uniunii Europene

               L 231/22

         REGULAMENTUL DE PUNERE ÎN APLICARE (UE) NR. 904/2011 AL COMISIEI
   din 7 septembrie 2011
   de stabilire a coeficientului de atribuire care urmează să fie aplicat cererilor de licențe de import depuse în perioada 26 august 2011-2 septembrie 2011 în cadrul contingentului tarifar deschis de Regulamentul (CE) nr. 2305/2003 pentru orz
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (2), în special articolul 7 alineatul (2),
   întrucât:

               (1)

               Regulamentul (CE) nr. 2305/2003 al Comisiei (3) a deschis un contingent tarifar anual de import de 306 215 de tone de orz (număr de ordine 09.4126).

               (2)

               Din comunicarea efectuată în conformitate cu articolul 3 alineatul (3) din Regulamentul (CE) nr. 2305/2003 rezultă că cererile depuse de la 26 august 2011, începând cu ora 13, până la 2 septembrie 2011, ora 13, ora Bruxelles-ului, în conformitate cu articolul 3 alineatul (1) din regulamentul menționat, vizează cantități superioare cantităților disponibile. Prin urmare, este necesar să se determine în ce măsură se pot elibera licențele de import, stabilindu-se coeficientul de atribuire care urmează să fie aplicat cantităților solicitate.

               (3)

               De asemenea, este necesar să nu se mai elibereze licențe de import în temeiul Regulamentului (CE) nr. 2305/2003 pentru perioada contingentară în desfășurare.

               (4)

               Pentru a se asigura managementul eficace al procedurii de eliberare a licențelor de import, prezentul regulament trebuie să intre în vigoare imediat după publicare,

         ADOPTĂ PREZENTUL REGULAMENT:
   Articolul 1
   (1)   Fiecare cerere de licență de import de orz din cadrul contingentului menționat de Regulamentul (CE) nr. 2305/2003 depusă de la 26 august 2011, începând cu ora 13, până la 2 septembrie 2011, ora 13, ora Bruxelles-ului, are ca rezultat eliberarea unei licențe pentru cantitățile solicitate cărora li se aplică un coeficient de atribuire de 77,115913 %.
   (2)   Eliberarea de licențe de import pentru cantitățile solicitate începând cu 2 septembrie 2011, ora 13, ora Bruxelles-ului se suspendă pentru perioada contingentară în desfășurare.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 septembrie 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 238, 1.9.2006, p. 13.

      (3)  JO L 342, 30.12.2003, p. 7.


title: Regulamentul de punere în aplicare (UE) nr. 701/2011 al Comisiei din 20 iulie 2011 de rectificare a Regulamentului (UE) nr. 1004/2010 privind operarea de deduceri din anumite cote de pescuit pentru 2010 din cauza depășirii cotelor de pescuit în anul precedent

text:
               21.7.2011

               RO

               Jurnalul Oficial al Uniunii Europene

               L 190/26

         REGULAMENTUL DE PUNERE ÎN APLICARE (UE) NR. 701/2011 AL COMISIEI
   din 20 iulie 2011
   de rectificare a Regulamentului (UE) nr. 1004/2010 privind operarea de deduceri din anumite cote de pescuit pentru 2010 din cauza depășirii cotelor de pescuit în anul precedent
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (1), în special articolul 105 alineatul (1),
   întrucât:

               (1)

               În anexa la Regulamentul (UE) nr. 1004/2010 al Comisiei (2) trebuie rectificate două rânduri, deoarece debarcările efectuate de navele estoniene în Spania și Danemarca au făcut obiectul unor declarații eronate.

               (2)

               Prin urmare, Regulamentul (UE) nr. 1004/2010 trebuie rectificat în consecință.

               (3)

               Este necesar ca rectificările respective să se aplice începând cu data intrării în vigoare a Regulamentului (UE) nr. 1004/2010, în măsura în care acestea sunt avantajoase pentru persoanele în cauză.

               (4)

               Rectificările trebuie să se aplice începând cu data intrării în vigoare a prezentului regulament, în măsura în care acestea impun obligații persoanelor în cauză,

         ADOPTĂ PREZENTUL REGULAMENT:
   Articolul 1
   Tabelul din anexa la Regulamentul (UE) nr. 1004/2010 se modifică după cum urmează:

               1.

               Al șaptelea rând se înlocuiește cu următorul text:

                           „EST

                           RED

                           N3M

                           Biban roșu

                           OPANO 3M

                           da

                           1 540,00

                           0,0

                           1 540,00

                           0,0

                           1 642,76

                           1 642,76

                           106,7 %

                           – 102,7

                           1 571,00

                           1 468”

               2.

               Al optulea rând:

                           „EST

                           SPR

                           03A.

                           Sprot

                           IIIa

                           da

                           0,00

                           0,0

                           0,00

                           0,0

                           0,00

                           0,00

                           0,0 %

                           0,00

                           0,00

                           – 150,00

                           150”

                     se elimină.

         Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 iulie 2011.

            Pentru Comisie

            Președintele

         José Manuel BARROSO

      (1)  JO L 343, 22.12.2009, p. 1.

      (2)  JO L 291, 9.11.2010, p. 31.


title: Regulamentul de punere în aplicare (UE) nr. 861/2011 al Comisiei din 25 august 2011 de modificare a prețurilor reprezentative și a valorilor taxelor suplimentare de import pentru anumite produse din sectorul zahărului, stabilite prin Regulamentul (UE) nr. 867/2010 pentru anul de comercializare 2010/11

text:
               26.8.2011

               RO

               Jurnalul Oficial al Uniunii Europene

               L 220/18

         REGULAMENTUL DE PUNERE ÎN APLICARE (UE) NR. 861/2011 AL COMISIEI
   din 25 august 2011
   de modificare a prețurilor reprezentative și a valorilor taxelor suplimentare de import pentru anumite produse din sectorul zahărului, stabilite prin Regulamentul (UE) nr. 867/2010 pentru anul de comercializare 2010/11
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul (CE) nr. 951/2006 al Comisiei din 30 iunie 2006 de stabilire a normelor de aplicare a Regulamentului (CE) nr. 318/2006 al Consiliului în ceea ce privește schimburile cu țările terțe în sectorul zahărului (2), în special articolul 36 alineatul (2) al doilea paragraf a doua teză,
   întrucât:

               (1)

               Valorile prețurilor reprezentative și ale taxelor suplimentare aplicabile la importul de zahăr alb, de zahăr brut și de anumite siropuri pentru anul de comercializare 2010/11 s-au stabilit prin Regulamentul (UE) nr. 867/2010 al Comisiei (3). Aceste prețuri și taxe au fost modificate ultima dată prin Regulamentul de punere în aplicare (UE) nr. 841/2011 al Comisiei (4).

               (2)

               Având în vedere datele de care dispune în prezent Comisia, se impune modificarea valorilor respective, în conformitate cu normele și procedurile prevăzute de Regulamentul (CE) nr. 951/2006,

         ADOPTĂ PREZENTUL REGULAMENT:
   Articolul 1
   Prețurile reprezentative și taxele suplimentare aplicabile la importul produselor menționate la articolul 36 din Regulamentul (CE) nr. 951/2006, stabilite de Regulamentul (UE) nr. 867/2010 pentru anul de comercializare 2010/11, se modifică și figurează în anexa la prezentul regulament.
   Articolul 2
   Prezentul regulament intră în vigoare la 26 august 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 august 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 178, 1.7.2006, p. 24.

      (3)  JO L 259, 1.10.2010, p. 3.

      (4)  JO L 216, 23.8.2011, p. 8.

      ANEXĂ

         Valori modificate ale prețurilor reprezentative și ale taxelor suplimentare de import pentru zahărul alb, zahărul brut și produsele înscrise la codul NC 1702 90 95 aplicabile începând cu 26 august 2011

                  (EUR)

                  Codul NC

                  Valoarea prețului reprezentativ la 100 kg net din produsul în cauză

                  Valoarea taxei suplimentare la 100 kg net din produsul în cauză

                  1701 11 10 (1)

                  48,70

                  0,00

                  1701 11 90 (1)

                  48,70

                  0,29

                  1701 12 10 (1)

                  48,70

                  0,00

                  1701 12 90 (1)

                  48,70

                  0,00

                  1701 91 00 (2)

                  54,67

                  1,07

                  1701 99 10 (2)

                  54,67

                  0,00

                  1701 99 90 (2)

                  54,67

                  0,00

                  1702 90 95 (3)

                  0,55

                  0,19

         (1)  Stabilire pentru calitatea standard, astfel cum este definită la punctul III din anexa IV la Regulamentul (CE) nr. 1234/2007.

         (2)  Stabilire pentru calitatea standard, astfel cum este definită la punctul II din anexa IV la Regulamentul (CE) nr. 1234/2007.

         (3)  Stabilire la 1 % de conținut de zaharoză.


title: Regulamentul de punere în aplicare (UE) 2016/666 al Comisiei din 26 aprilie 2016 privind clasificarea anumitor mărfuri în Nomenclatura combinată

text:
                  29.4.2016

                  RO

                  Jurnalul Oficial al Uniunii Europene

                  L 115/25

            REGULAMENTUL DE PUNERE ÎN APLICARE (UE) 2016/666 AL COMISIEI
      din 26 aprilie 2016
      privind clasificarea anumitor mărfuri în Nomenclatura combinată
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
      întrucât:

                  (1)

                  Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 este necesar să se adopte măsuri privind clasificarea mărfurilor menționate în anexa la prezentul regulament.

                  (2)

                  Regulamentul (CEE) nr. 2658/87 a stabilit regulile generale pentru interpretarea Nomenclaturii combinate. Respectivele reguli se aplică, de asemenea, oricăror alte nomenclaturi bazate integral sau parțial pe ea sau care îi adaugă orice subdiviziune suplimentară și care sunt stabilite prin dispoziții specifice ale Uniunii, în vederea aplicării unor măsuri tarifare sau de altă natură referitoare la comerțul cu mărfuri.

                  (3)

                  În temeiul respectivelor reguli generale, ar trebui ca mărfurile descrise în coloana (1) a tabelului din anexă să fie clasificate la codul NC indicat în coloana (2), pe baza motivelor prezentate în coloana (3) a tabelului respectiv.

                  (4)

                  Este adecvat să se prevadă faptul că informațiile tarifare obligatorii emise pentru mărfurile vizate de prezentul regulament care nu sunt conforme prezentului regulament pot continua, pentru o anumită perioadă de timp, să fie invocate de către titular în conformitate cu articolul 12 alineatul (6) din Regulamentul (CEE) nr. 2913/92 al Consiliului (2). Perioada respectivă ar trebui să fie de trei luni.

                  (5)

                  Măsurile prevăzute în prezentul regulament sunt conforme cu avizul Comitetului Codului vamal,

            ADOPTĂ PREZENTUL REGULAMENT:
      Articolul 1
      Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
      Articolul 2
      Informațiile tarifare obligatorii care nu sunt conforme cu prezentul regulament pot fi invocate în continuare în conformitate cu articolul 12 alineatul (6) din Regulamentul (CEE) nr. 2913/92 timp de trei luni de la data intrării în vigoare a prezentului regulament.
      Articolul 3
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 26 aprilie 2016.

               Pentru Comisie,

               pentru președinte

            Stephen QUEST

               Director general pentru impozitare și uniune vamală

         (1)  JO L 256, 7.9.1987, p. 1.

         (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (JO L 302, 19.10.1992, p. 1).

         ANEXĂ

                     Descrierea mărfurilor

                     Clasificare
                     (Cod NC)

                     Motive

                     (1)

                     (2)

                     (3)

                     Un convertizor static într-o carcasă din material plastic (un așa-numit „adaptor CA/CC”) proiectat pentru a converti curentul alternativ (CA) (100-240 V) în curent continuu (CC) (12 V, 1,5 A).
                     Carcasa este echipată cu o fișă pentru conectare la CA și cu un cablu electric de 1,5 m, dotat cu un conector pentru CC, care permite adaptorului CA/CC să fie conectat la diverse aparate.
                     Adaptorul CA/CC este prezentat pentru alimentarea cu curent electric a unui set-top box (STB). El poate fi utilizat, de asemenea, pentru alimentarea cu curent electric a unei varietăți de aparate, de exemplu, aparate de telecomunicații, mașini automate de prelucrare a datelor, aparate de înregistrare sau redare audio/video, aparate electrocasnice și aparate de radionavigație.
                     A se vedea imaginea (*).

                     8504 40 82

                     Clasificarea este stabilită pe baza regulilor generale 1 și 6 de interpretare a Nomenclaturii combinate, precum și pe baza textului de la codurile NC 8504 , 8504 40  și 8504 40 82 .
                     Clasificarea la codul NC 8504 40 30  drept convertizoare statice de tipul celor folosite la aparate de telecomunicații, mașini de prelucrare automată a datelor și unități ale acestora este exclusă întrucât adaptorul CA/CC este conceput pentru a furniza curent electric unei varietăți de aparate electrice.
                     Prin urmare, adaptorul CA/CC este clasificat la codul NC 8504 40 82  ca redresor.

            (*)  Imaginea are un caracter pur informativ.


title: Regulamentul de punere în aplicare (UE) nr. 1197/2014 al Comisiei din 5 noiembrie 2014 de stabilire a valorilor forfetare de import pentru fixarea prețului de intrare pentru anumite fructe și legume

text:
               6.11.2014

               RO

               Jurnalul Oficial al Uniunii Europene

               L 319/55

         REGULAMENTUL DE PUNERE ÎN APLICARE (UE) NR. 1197/2014 AL COMISIEI
   din 5 noiembrie 2014
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 noiembrie 2014.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  AL

                  57,9

                  MA

                  75,8

                  MK

                  50,7

                  ZZ

                  61,5

                  0707 00 05

                  AL

                  84,5

                  JO

                  193,6

                  TR

                  136,8

                  ZZ

                  138,3

                  0709 93 10

                  MA

                  61,4

                  TR

                  125,2

                  ZZ

                  93,3

                  0805 20 10

                  MA

                  130,2

                  TR

                  61,9

                  ZZ

                  96,1

                  0805 20 30, 0805 20 50, 0805 20 70, 0805 20 90

                  TR

                  66,4

                  ZZ

                  66,4

                  0805 50 10

                  MA

                  52,7

                  TR

                  90,4

                  ZZ

                  71,6

                  0806 10 10

                  BR

                  309,4

                  LB

                  284,9

                  PE

                  379,1

                  TR

                  139,3

                  US

                  400,6

                  ZA

                  133,6

                  ZZ

                  274,5

                  0808 10 80

                  BA

                  34,8

                  BR

                  52,7

                  CA

                  88,6

                  CL

                  88,2

                  CN

                  68,5

                  NZ

                  142,6

                  US

                  233,5

                  ZA

                  143,5

                  ZZ

                  106,6

                  0808 30 90

                  CN

                  118,3

                  ZA

                  57,4

                  ZZ

                  87,9

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 a Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.